Lenin estis fungo

Lenin estis fungo ( Ленин — гриб) estis televida eksperimento de la muzikisto Sergej Kurjoĥin kaj la ĵurnalisto Sergej Ŝolohov, elsendita unuafoje kadre de la elsendaĵo "La kvina rado" (Пятое колесо) la  de la leningrada televido. La temo estis traktata kvazaŭ per intervjuo, kiun donis Kurjoĥin.

 Enhavo 
eta|140px|En 1917 Lenin paroladis starante sur tanko.
Sergej Kurjoĥin evoluigis miton, laŭ kiu Lenin grandkvante konsumis halucinogenajn fungojn kaj transformiĝis al fungo. Ĉi tiu absurda tezo ne estis tuj malkaŝita al la televidantoj. Kreiĝis iom post iom la iluzio de logika diskuto kun citaĵoj el pluraj fontoj. Efekto de aŭtentikeco estis kreita helpe de manipulado de faktoj kaj konfuzaj deklaroj, kiuj ne havis ajnan sencon, tamen estis inĝenie prezentataj de la aŭtoroj kiel "science apogataj".

Oni precizigis, ke Lenin vere estis fungo kaj direktata per radiaj ondoj el Meksiko (kiu ne nur estas najbara al Usono, sed ankaŭ estis rifuĝejo de Lev Trockij). Kiel pruvilojn oni prezentis argumentojn evidente absurdajn aŭ mistikajn, ekzemple:
 Post sia reveno rusien en aprilo 1917 Lenin en Sankt-Peterburgo parolis publike starante sur la tegmento de kirasita armea veturilo (de tipo Ostin-Putilovec, "bronevik"). Tiu parolado iĝis simbolo de la posta bolŝevika revolucio. La aŭtoroj de la televida elsendaĵo prezentis mem faritajn skizojn pri simileco inter la formoj de la tanko kaj de la subtera micelio de amanitoj, halucinogenaj fungoj tradicie uzataj en kelkaj partoj de Rusio.
 La elsendaĵo menciis, ke ekzistas franca plado nomata "ninel" ("lenin" inverse legita), kiu estas preparata el fungoj.

 Ideoj 
La vidvino de Kurjoĥin atestis en intervjuo donita al la gazeto Komsomolskaja Pravda:

 Sekvoj 

En intervjuo donita de Sergej Ŝolohov kaj publikigita en la revuo Krestjanka li atestas, ke la tagon post la elsendo delegacio de bolŝevikaj veteranoj deziris klarigon, ĉu vere Lenin estis fungo. Galina Barina, funkciulo de la partio, neis tiun fakton dirante "Ĉar mamulo ne povas esti planto".

 Notoj 

 Eksteraj ligiloj 
 Kompleta versio de "Lenin estis fungo" – «Ленин-гриб» ĉe YouTube
 Kompaktigita versio de 30 minutoj ĉe Google Video 
 Kompaktigita versio de 30 minutoj ĉe YouTube
 Parta transskribaĵo de la elsendo, mp3.
 Peco de la grupo De Kop’ren Pomp – Lenin estis fungo «Ленин был гриб», dediĉita al Kurjoĥin, kiu mortis en 1996
 Intervjuo de Sergej Ŝolohov por la revuo Krestjanka, publikigita en decembro 2008 

Kategorio:Televido
Kategorio:Psikologiaj eksperimentoj